
2241. Sülysáp, Szent István tér 1.

NYILVÁNOS 
Szám: 2885-12/2011
Előterjesztést készítette: Horváth Balázs műszaki és beruházási ügyintéző

Előterjesztés elkészítésének időpontja: 2011. május 5.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. május 12-én tartandó munkaterv szerinti ülésére

10. napirendhez

Tárgy: Döntés a Szőlősnyaralói P+R parkoló 10 éves időtartamú fenntartásáról és üzemeltetéséről
Tisztelt Képviselő-testület!

A Nemzeti Infrastruktúra Fejlesztő Zrt. (NIF Zrt.) a vasútvonalak megállóhelyeinek megközelítésének fejlesztése érdekében P+R és B+R parkolók és buszfordulók építése címmel a KÖZOP 5. prioritás 3. sz. előkésztési konstrukciója keretéből pályázatot nyújtott be. 
A projekt keretében a sülyi állomásnál már megvalósult P+R parkolóhoz hasonlóan 62 db parkolóhely, 2 db buszöböl és 30 db kerékpár tárolására alkalmas fedett tárolók épülnének. 
Az önkormányzatoknak a projekt keretében nem kell hozzájárulniuk a tervezési, beruházási és egyéb költségekhez, azonban a fenntartást és üzemeltetést, valamint ezek költségeit 10 évre vállalniuk kell.
…/2011. (V. 12.) ÖKT határozati javaslat

Sülysáp Nagyközség Önkormányzatának Képviselő-testülete jelen határozatával úgy dönt és nyilatkozik, hogy a Szőlősnyaralói vasútállomásnál a KÖZOP 5. prioritás pályázati keretéből létesülő P+R parkoló – forgalomba helyezéstől számított 10 éves időtartamra szóló – fenntartását és üzemeltetését – annak költségeivel együtt – az Önkormányzat vállalja.  

Határidő: azonnal
Felelős: polgármester

Sülysáp, 2011. május 5.


Horinka László s.k.


polgármester

Láttam! Sülysáp, 2011. május 5.

Tóth Krisztina jegyző s.k.

